ཧ་ཅང་གོ་སླ་བའི་སྒོ་ནས་བཤད་ན།ཕལ་བའི་མི་དང་འདྲ་བར་རང་རེ་སློབ་མ་རྣམ་པའང་སྙན་གྲགས་ལ་དགའ་བ་ཆོས་ཉིད་རེད།དེ་བས།གལ་ཏེ་ཁྱོད་ཀྱིས་རང་ཉིད་མིང་དུ་གྲགས་སུ་འཇུག་འདོད་ན།རྩོམ་ཡིག་ཡག་པོ་ཞིག་བྲིས་ནས་ཀློག་པ་བོ་ཁྲི་སྟོང་གི་སྤྱན་སྔར་བཀྲམ་རྒྱུ་དེ་ཡིན།རྩོམ་རིག་འགྲེམ་པ་ལ་གླུ་གཞས་དང་ཞབས་བྲོ་ལྟ་བུའི་ཕྱི་ཡི་སྐྱེས་གཟུགས་དང་ལུས་ཀྱི་ཉམས་འགྱུར།རྒྱན་གོས་དང་རོལ་ཆས་སོགས་ཀྱི་རམ་འདེགས་མི་དགོས་མོད།མྱོང་བ་ཟབ་མོའི་ཚོར་འདུ་དང་སྡེབ་ལེགས་ཚིག་གི་སྙན་འགྱུར།སྒྲིག་སྤམ་དོན་གྱི་ངེས་ཤེས་སོགས་ངེས་པར་དགོས་པས།རང་གཅིག་པུས་བསམ་གཞིག་དང་ལྟ་ཞིབ་སོགས་གང་དགར་བྱས་ཆོག་པ་ཡིན།དེ་བས།དེ་ནི་སློབ་མ་རྩོམ་འབྲི་ལ་དགའ་བའི་རྒྱུ་ཞིག་ཏུ་ངོས་འཛིན་ཆོག་ཆོག་ཡིན་སྙམ།